《解语花 春日见闺人挝鼓》
清代·厉鹗

帘遮昼影，钗剪春痕，香度深深院。玉嬉莺婉。无愁处、小坐钉花床畔。

飞空碎远。看一朵、翠翘难颤。惊梦回、声落高唐，白雨随酥腕。

长记柑筵饮散。遇红兰潮靥，青柳垂眼。唾霏休溅。

飘鸾袖、应是细敲肠断。微音弄钏。料无此、渔阳娇怨。

生晚寒、灯晕妆楼，攲被池人倦。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。